पीपीएलः पोखरा पल्टनको जितले बुटवल र विराटनगर बाहिरियो
पोखरा पल्टनले नमस्ते पोखरा प्रिमियर लिग क्रिकेटको राउन्ड रोविन लिग पार गरेको छ । शनिबार पोखरा रंगशालास्थित क्रिकेट मैदानमा काठमाडौं रोयल्सलाई ४ विकेटले हराउँदै पोखरा पल्टन अघिल्लो चरणमा प्रवेश गरेको हो ।
पोखरा — पोखरा पल्टनले नमस्ते पोखरा प्रिमियर लिग क्रिकेटको राउन्ड रोविन लिग पार गरेको छ । शनिबार पोखरा रंगशालास्थित क्रिकेट मैदानमा काठमाडौं रोयल्सलाई ४ विकेटले हराउँदै पोखरा पल्टन अघिल्लो चरणमा प्रवेश गरेको हो ।टस हारेर व्याटिङमा आएको काठमाडौंले दिएको १०४ रनको लक्ष्य पोखराले १५.५ ओभरमा ६ विकेट गुमाउँदै लक्ष्य भेट्टायो । पोखराको ५ खेलमा यो तेस्रो विजय हो । शनिबार हुने चितवन राइनोज र विराटनगर टाइटन्सबीचको दोस्रो खेल अगाडि पोखरा अंक तालिकाको शीर्ष स्थानमा छ । पोखराको विजयले बुटवल ब्लास्टर्स र विराटनगर टाइटन्स राउन्ड रोबिन लिगबाटै बाहिरएका छन् ।चितवन पराजित भएमा वा ठूलो अन्तरले नजितेमा पोखरा शीर्ष स्थानमा रहँदै फाइनलमा पुग्छ ।पोखराका विदेशी खेलाडी रवि इन्दर सिंहले २४ बलमा २२ रन प्रहार गरे भने मोहम्मद नाविदले १५ बलमा ३६ रन प्रहार गरे । खेलको प्लेयर अफ दि म्याच मोहम्मद नाविद भए । पोखराको तर्फबाट कुशल भुर्तेलले २० बलमा १४ , आसिफ शेखले २६ बलमा १६ बनाए । रोहितकुमार पौडेलले ७ बलमा अविजित १५ रन प्रहार गरे । यस्तै विनोद भण्डारी र कप्तान शरद भेषावकर शुन्यमा आउट । काठमाडौंको तर्फबाट अमरसिंह रौटेलाले २.५ ओभरमा ३९ रन खर्चिँदै ३ विकेट लिए । सुशन भारी, नन्दन यादव र पवन सर्राफले १/१ विकेट लिए ।यसअघि शनिबारको पहिलो खेलमा पोखराले हुलास काठमाडौं रोयल्सलाई १९.१ ओभरमा १०३ रनमै अल आउट गरेको थियो ।टस हारेर व्याटिङमा आएको काठमाडौं रोयल्स सुरुवातदेखिनै दबिएर खेलेको थियो र अन्तिमसम्म टोलीको इनिङ्स उक्सिन सकेन । टोलीका दुइ विदेशी खेलाडी जयकिष्नन् कोल्सावाला र गौरव तोमार शुन्यमै आउट भएपछि काठमाडौंलाई सुरुमै झट्का लागेको थियो । कप्तान ज्ञानेन्द्र मल्लले २८ बलमा ३१ रन प्रहार गर्ने क्रममा ३ चौका र १ छक्का प्रहार गरे । अमित श्रेष्ठ २१, पवन सर्राफ १२, नरेश बुढाऐर ६, आदिल खान ७, अमरसिंह रौटेला १ तथा सुशन भारी र नन्दन यादव शुन्यमा आउट भए । बसन्त रेग्मी १२ बलमा १ चौका र २ छक्का प्रहार गरी १९ रनमा अविजित रहे । पोखराका ललित राजवंशीले ४ ओभरमा १८ रन खर्चेर ३ विकेट लिए । मोहम्मद नाविद र रसिद खानले २/२ तथा विक्रम भुसालले १ विकेट लिए । व्याट्सम्यानले हिर्काएको बलले खुट्टामा लागेपछि अम्पाएर बुद्धिबहादुर प्रधान घाइते भएका छन् । उनको स्थान रिजर्भ अम्पाएर सञ्जय सिग्देलले लिएका छन् ।